În România, rata şomajului în luna martie a fost de 5,3%, anunţă Institutul Naţional de Statistică. INS remarcă faptul că se înregistrează în continuare un nivel ridicat al ratei şomajului în rândul tinerilor, de 22,1%.
Cifra este în scădere cu 0,3 puncte procentuale faţă de rata şomajului înregistrată în februarie, anul acesta.
În cifre absolute, numărul şomerilor – adică persoane între 15 şi 74 de ani fără un loc de muncă – a fost în martie de 441,2 mii de persoane.
Pe sexe, sunt cu 0,8 procente mai mulţi şomeri bărbaţi decât femei.
INS remarcă faptul că se înregistrează în continuare un nivel ridicat al ratei şomajului în rândul tinerilor, de 22,1%.
Ca să îi integreze pe piața muncii, mai multe organizații investesc în consiliere, cursuri de formare, oferă chiar și finanțare pentru viitori antreprenori.